
[bookmark: _Hlk88827002]Temeljem članka 12. stavka 3. Zakona o zaštiti od svjetlosnog onečišćenja („Narodne novine“ broj 14/2019), te članka 29. Statuta Općine Saborsko („Službeni glasnik Općine Saborsko“ br. 2/09, 3/09, 2/13, 1/14, 2/18, 1/20 i 1/21) Općinsko vijeće Općine Saborsko, na svojoj  ___ sjednici održanoj dana  __.________   2026. godine donijelo je
ODLUKU
o donošenju Plana rasvjete na području Općine Saborsko

I. OPĆE ODREDBE 
Članak 1.
Ovom odlukom donosi se Plan rasvjete za područje Općine Saborsko (u daljnjem tekstu: Plan) koji je izradila tvrtka Zening projekt d.o.o. iz Zagreba, u koordinaciji s nositeljem izrade: Općinom Saborsko i Jedinstvenim upravnim odjelom. 
Članak 2.
Ovaj Plan odnosi se na cjelokupno administrativno područje Općine Saborsko.
Plan se izrađuje u skladu sa Zakonom o zaštiti od svjetlosnog onečišćenja („Narodne novine“, broj 14/19) (u daljnjem tekstu: Zakon), Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima („Narodne novine“, broj 128/20) (u daljnjem tekstu: Pravilnik) te Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete („Narodne novine“, broj 22/23).
Članak 3.
Plan predstavlja elaborat koji sadrži: 
I. TEKSTUALNI DIO - ODREDBE ZA PROVEDBU 
1. Definiranje zona rasvijetljenosti 
2. Terminski plan rada rasvjete 
3. Bilanca pokrivenosti 
4. Mjere zaštite posebno osjetljivih područja 
II. GRAFIČKI DIO - KARTOGRAFSKI PRIKAZI 
1. Zone rasvijetljenosti 1:25000 
Elaborat, koji se sastoji od cjelina I. i II. iz prethodnog stavka ovoga članka, ovjeren je pečatom Općine Saborsko i potpisom predsjednika Općinskog vijeća te čini sastavni dio ove Odluke.
II. ODREDBE ZA PROVEDBU 

1. DEFINIRANJE ZONA RASVIJETLJENOSTI 

Članak 4.
S obzirom na sadržaj, aktivnosti i kriterije, određene su i razgraničene sljedeće zone rasvijetljenosti: 
E0 – područja prirodne rasvijetljenosti, 
E1 – područja tamnog krajolika, 
E2 – područja niske ambijentalne rasvijetljenosti, 
E3 – područja srednje ambijentalne rasvijetljenosti i 
E4 – područja visoke ambijentalne rasvijetljenosti. 

Razgraničenje površina iz stavka 1. ovog članka određeno je na kartografskom prikazu br. 1. “Zone rasvijetljenosti” mj. 1:25.000. 

Članak 5.
Kriteriji za određivanje zona rasvijetljenosti temeljeni su i u skladu su s:
· IV. Izmjenama i dopunama Prostornog plana uređenja Općine Saborsko
· Bioportal – Informacijski sustav zaštite prirode, prostorni podaci zaštićenih područja i ekološke mreže Natura 2000
NAZIV: Zona E0 - Područja prirodne rasvijetljenosti
PODRUČJE: Blizine većih profesionalnih zvjezdarnica; Parkovi tamnog neba; Prirodna područja otvorenog prostora; Područja prirode izvan granica naselja važna za očuvanje divljih vrsta osjetljivih na svjetlosno onečišćenje, s osobitim naglaskom na strogo zaštićene vrste; Zaštićena područja – Strogi rezervati, posebni rezervati te zone stroge i usmjerene zaštite unutar parkova prirode i nacionalnih parkova; Skloništa divljih vrsta; Dijelovi krajobraza i krajobrazne infrastrukture
KRITERIJI: Područja gdje vanjska rasvjeta ozbiljno i negativno utječe na prirodno okruženje. Utjecaji uključuju ometanje bioloških ciklusa flore i faune i/ili onemogućavanje ljudima u uživanju i uvažavanju prirodnog okoliša. Ljudska aktivnost je podređena prirodi. Vizura ljudi i korisnika prilagođena je mraku i očekuju da će vidjeti malo ili nimalo svjetla.
Prirodna područja otvorenog prostora - šumska područja; livade i pašnjaci; prirodna i umjetna vodena tijela – npr. rijeke, jezera, bare, lokve, bazeni za navodnjavanje, ribnjaci važni za očuvanje ptica.
Područja oko važnih podzemnih skloništa za šišmiše (najmanje 100 m) – koridori kretanja od skloništa prema lovnim staništima nisu osvijetljeni; zeleni mostovi s gornje strane i najmanje 300 m sa svake strane ulaza zelenog mosta važni za migraciju strogo zaštićenih vrsta i njihovog plijena; prijelazi za divlje životinje.
Čitavo područje strogog rezervata.
Posebni rezervati u slučajevima kada vanjska rasvjeta narušava svojstva zbog kojih su proglašeni.
Područja stroge i usmjerene zaštite unutar parkova prirode i nacionalnih parkova, osim ako posebnim propisom kojim se uređuje zaštita i očuvanje zaštićenih područja nije predviđeno drugačije.
Dijelovi krajobraza u naseljima važni za očuvanje divljih vrsta osjetljivih na svjetlosno onečišćenje s osobitim naglaskom na strogo zaštićene vrste (neosvijetljeni dijelovi velikih parkova i perivoja koji se nastavljaju na rijeke, jezera, potoke itd.).
Dijelovi krajobrazne infrastrukture koji omogućuju očuvanje značajnih i karakterističnih obilježja krajobraza, koja su temeljem svoje linearne ili kontinuirane strukture ili funkcije bitna za migraciju, širenje i genetsku razmjenu divljih vrsta osjetljivih na svjetlosno onečišćenje (ptice, šišmiši, oprašivači itd.).
Kada nije potrebna, rasvjetu treba ugasiti.
NAZIV: Zona E1 - Područja tamnog krajolika
PODRUČJE: Ruralna i urbana područja i područja s ograničenom noćnom aktivnosti, Građevine unutar prirodnih područja otvorenog prostora; Međumjesne lokalne prometnice uglavnom nerasvijetljene; Zaštićena područja izvan granica naselja osim zaštićenih područja u E0; Zaštićena područja unutar granica naselja važna za strogo zaštićene vrste ukoliko su u području naselja ključna staništa i skloništa unutar naselja; Skloništa i staništa divljih vrsta osjetljivih na svjetlosno onečišćenje unutar naselja

KRITERIJI: Područja gdje vanjska rasvjeta negativno utječe na floru i faunu ili bitno remeti karakter područja.
Ruralna i urbana područja s ograničenom noćnom aktivnosti izvan granica naselja važna za divlje vrste osjetljive na svjetlosno onečišćenje s osobitim naglaskom na strogo zaštićene vrste ukoliko su u području ključna staništa i skloništa izvan naselja vezano uz aktivnost ljudi.
Dijelovi ruralne i urbane zelene/krajobrazne infrastrukture koji omogućuju očuvanje značajnih i karakterističnih obilježja krajobraza, koja su temeljem svoje linearne ili kontinuirane strukture ili funkcije bitna za migraciju, širenje i genetsku razmjenu divljih vrsta osjetljivih na svjetlosno onečišćenje (ptice, šišmiši, oprašivači itd.).
Građevine u područjima izvan naselja s ograničenom ljudskom aktivnosti unutar prirodnih područja otvorenog prostora.
Skloništa divljih vrsta osjetljivih na svjetlosno onečišćenje unutar naselja nisu izravno osvijetljena i osigurani su tamni koridori kretanja prema ključnim staništima (prehrana, pijenje vode, migracije) uz poštivanje izbjegavanja izravnog osvjetljavanja izlaza iz skloništa te ostavljanja tamnog koridora između skloništa i lovnog staništa.
Vizura stanovnika i korisnika je prilagođena razinama slabe rasvijetljenosti. Vanjska rasvjeta se može koristiti za sigurnost i ugođaj, ali nije nužno jednolično ili kontinuirano.
U svjetlostaju, većinu rasvjete treba ugasiti ili smanjiti sukladno opadanju razine aktivnosti.
NAZIV: Zona E2 - Područja niske ambijentalne rasvijetljenosti
PODRUČJE: Građevinska područja naselja; Rezidencijalne zone; Zaštićena područja osim dijelova koji su u zonama E0 i E1

KRITERIJI: Područja ljudske aktivnosti u kojima je vizura ljudi i korisnika prilagođena umjerenim rasvijetljenosti.
Zona korištenja unutar naselja koja se nalaze u parkovima prirode i nacionalnim parkovima vezano uz sigurnost na cestama i javnu rasvjetu i ostala zaštićena područja unutar granica naselja vezano uz sigurnost na cestama i javnu rasvjetu.
Vanjska rasvjeta može biti tipski korisna za sigurnost i ugođaj, ali nije nužno ujednačeno ili kontinuirano.
U svjetlostaju, vanjska rasvjeta se može ugasiti ili smanjiti sukladno opadanju razine aktivnosti.
NAZIV: Zona E3 - Područja srednje ambijentalne rasvijetljenosti
PODRUČJE: Industrijske i trgovačke zone kao izdvojena građevinska područja izvan naselja; Industrijske i trgovačke zone unutar naselja; Prometna infrastruktura.
KRITERIJI: Područja ljudske aktivnosti u kojima je vizura ljudi i korisnika prilagođena umjerenim do srednje jakim razinama rasvijetljenosti.
Javne prometnice za motorna vozila kao dio prometne infrastrukture unutar i izvan građevinskog područja naselja izuzev prometnica obuhvaćenih zonom rasvijetljenosti E2 u građevinskim područjima naselja i zonama E0 i E1.
Vanjska rasvjeta je općenito potrebna za sigurnost, ugođaj, udobnost i često je jednolična i/ili kontinuirana.
U svjetlostaju, vanjska rasvjeta se može ugasiti ili smanjiti sukladno opadanju razine aktivnosti.
NAZIV: Zona E4 - Područja visoke ambijentalne rasvijetljenosti
PODRUČJE: Urbana područja komercijalnog karaktera s visokim stupnjem noćne aktivnosti.
KRITERIJI: Područja ljudske aktivnosti u kojima je vizura ljudi i korisnika prilagođena umjereno visokim razinama rasvijetljenosti. 
Vanjska rasvjeta je općenito potrebna za sigurnost, ugođaj, udobnost i često je jednolična i/ili kontinuirana. 
U svjetlostaju, rasvjeta se može smanjiti u većini područja kako se razina aktivnosti smanjuje.

2. TERMINSKI PLAN RADA RASVJETE
Članak 6.
Terminski plan rada vanjske rasvjete definira režime uključivanja, isključivanja i regulaciju rasvjete u skladu sa Zakonom o zaštiti od svjetlosnog onečišćenja te Pravilnikom o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima (NN 128/20).
Rasvjeta se mora koristiti na način da se osigura sigurnost korisnika prostora, uz istovremeno smanjenje svjetlosnog onečišćenja i potrošnje energije.
Noć predstavlja razdoblje od zalaska do izlaska sunca.
Svjetlostaj je vremensko razdoblje tijekom noći u kojem se vanjska rasvjeta gasi ili prigušuje na propisanu razinu.
Početak svjetlostaja definira se u sredini noći, uz dopušteno odstupanje do najviše jednog sata, dok trajanje svjetlostaja ne može biti kraće od tri sata. Tijekom svjetlostaja rasvjeta se gasi ili smanjuje na minimalnu potrebnu razinu. Smanjenje intenziteta rasvjete provodi se u skladu s odredbama Pravilnika, pri čemu se intenzitet dekorativne i krajobrazne rasvjete smanjuje za najmanje 50% ili se ista isključuje.
Zona E0 – Područja prirodne rasvijetljenosti
Zona E0 obuhvaća dijelove prostora Općine Saborsko bez stalne noćne aktivnosti i bez izgrađene rasvjetne infrastrukture, koji su od posebne važnosti za očuvanje prirodnih ekosustava i bioraznolikosti.
U ovu zonu razvrstavaju se osobito:
· područje izvan građevinskih područja naselja 
· prirodni dijelovi područja bez izgrađenih sadržaja i rasvjete 
· nenaseljeni dijelovi bez stalne infrastrukture i rasvjete 
· dijelovi područja izvan zona naselja bez postojeće rasvjete 
U zoni E0:
· vanjska rasvjeta se ne postavlja 
· postojeća rasvjeta, ako postoji, koristi se isključivo iznimno u svrhu sigurnosti ljudi i interventnih situacija 
· rasvjeta mora biti vremenski ograničena i koristiti se u minimalnom potrebnom opsegu 
· u razdoblju svjetlostaja rasvjeta se gasi 
Zona E0 ne obuhvaća dijelove prostora na kojima postoji izgrađena infrastruktura, stalna noćna aktivnost ili sustav vanjske rasvjete.
Zona E1 – Područja tamnog krajolika
U zoni E1 rasvjeta se koristi ograničeno, uzimajući u obzir potrebu očuvanja prirodnih noćnih uvjeta i smanjenja utjecaja na okoliš.
U večernjem režimu rasvjeta se koristi isključivo u funkcionalne svrhe, kao što su sigurnost kretanja i osnovna orijentacija u prostoru, uz izbjegavanje prekomjernog osvjetljavanja.
U razdoblju svjetlostaja:
· rasvjeta se u pravilu gasi 
· na lokacijama gdje je rasvjeta nužna radi sigurnosti (npr. pristupni putevi, pojedine prometne površine), rasvjeta se prigušuje na minimalnu dopuštenu razinu sukladno važećem Pravilniku 
· dekorativna i krajobrazna rasvjeta se gasi 
U jutarnjem režimu rasvjeta ostaje ugašena ili se uključuje samo u minimalnom opsegu, ovisno o potrebi osiguravanja sigurnosti korisnika prostora.
Zona E1 na području Općine Saborsko obuhvaća prijelazna područja između zone E0 i izgrađenih dijelova naselja, kao i dijelove prostora s ograničenom noćnom aktivnošću i bez kontinuirane rasvjete.
Zona E2 – Područja niske ambijentalne rasvijetljenosti
U zoni E2 rasvjeta se koristi radi osiguravanja sigurnosti kretanja i osnovne funkcionalnosti prostora, uz istovremeno ograničavanje nepotrebnog svjetlosnog onečišćenja.
U večernjem režimu rasvjeta radi u projektiranom intenzitetu, sukladno namjeni prostora, osobito na javnim površinama, prometnicama, šetnicama i u stambenim zonama.
U razdoblju svjetlostaja:
· rasvjeta se prigušuje na minimalnu razinu potrebnu za sigurnost kretanja 
· na površinama s vrlo slabim noćnim korištenjem rasvjeta se može djelomično ili u potpunosti ugasiti 
· dekorativna i krajobrazna rasvjeta se prigušuje za najmanje 50% ili gasi 
U jutarnjem režimu rasvjeta ostaje u smanjenom intenzitetu ili se uključuje prema potrebi, ovisno o razini aktivnosti i sigurnosnim zahtjevima.
Zona E2 obuhvaća većinu izgrađenih dijelova naselja Općine Saborsko, uključujući stambene zone.
Zona E3 – Područja srednje ambijentalne rasvijetljenosti
U zoni E3 rasvjeta se koristi radi osiguravanja sigurnosti prometa i korisnika prostora te omogućavanja nesmetanog odvijanja aktivnosti u područjima s izraženijom noćnom uporabom, uz kontrolu svjetlosnog onečišćenja.
U večernjem režimu rasvjeta radi u projektiranom intenzitetu, sukladno namjeni prostora, osobito na glavnim prometnicama, u industrijskim i trgovačkim zonama, javnim površinama te u zonama gospodarske i društvene namjene.

U razdoblju svjetlostaja:
· rasvjeta se smanjuje sukladno opadanju razine aktivnosti, uz osiguravanje sigurnosti prometa i javnih površina 
· na površinama s manjim intenzitetom korištenja može se dodatno regulirati rasvjeta
· dekorativna i krajobrazna rasvjeta se prigušuje ili gasi
U jutarnjem režimu rasvjeta ostaje u smanjenom intenzitetu ili se uključuje prema potrebi, ovisno o razini aktivnosti i sigurnosnim zahtjevima.
Zona E3 na području Općine Saborsko obuhvaća željezničku prugu, državnu cestu D42 te izdvojene površine javne i društvene te gospodarske namjene s izraženijom razinom aktivnosti.
3. BILANCA POKRIVENOSTI
Članak 7.
Bilanca pokrivenosti prikazuje raspodjelu površina po zonama rasvijetljenosti na području Općine Saborsko, sukladno kartografskom prikazu „Zone rasvijetljenosti“.
U tablici su prikazane ukupne površine pojedinih zona rasvijetljenosti te njihov udio u ukupnoj površini obuhvata Plana.
	ZONA
	POVRŠINA (m2)
	UDIO (%)

	E0
	121489064
	91,75

	E1
	7759808
	5,85

	E2
	1818467
	1,36

	E3
	1359878
	1,01

	E4
	0
	0

	UKUPNO:
	132427217
	100


Zona E4 nije utvrđena na području Općine Saborsko zbog izostanka područja s izraženom noćnom aktivnošću visokog intenziteta.
Bilanca pokrivenosti služi kao podloga za planiranje upravljanja vanjskom rasvjetom i definiranje mjera za smanjenje svjetlosnog onečišćenja, uzimajući u obzir prostorne karakteristike i namjenu pojedinih zona. 

4. MJERE ZAŠTITE POSEBNO OSJETLJIVIH PODRUČJA 
Članak 8.
Na području Općine Saborsko nalaze se područja ekološke mreže Natura 2000, Nacionalni park Plitvička jezera, područja prirodnih i krajobraznih vrijednosti, šumska područja, vodotoci, krški fenomeni i druga prirodna staništa koja zahtijevaju primjenu odgovarajućih mjera zaštite od svjetlosnog onečišćenja.
Područja ekološke mreže Natura 2000 na području Općine Saborsko obuhvaćaju:
· HR1000019 – Gorski kotar i sjeverna Lika, područje očuvanja značajno za ptice (POP);
· HR1000020 – NP Plitvička jezera, područje očuvanja značajno za ptice (POP);
· HR2000594 – Povremeno jezero Blata, područje očuvanja značajno za vrste i stanišne tipove (POVS);
· HR2000654 – Lička Jesenica, područje očuvanja značajno za vrste i stanišne tipove (POVS);
· HR5000019 – Gorski kotar i sjeverna Lika, područje očuvanja značajno za vrste i stanišne tipove (POVS);
· HR5000020 – Nacionalni park Plitvička jezera, područje očuvanja značajno za vrste i stanišne tipove (POVS).
Dio područja Općine Saborsko nalazi se unutar Nacionalnog parka Plitvička jezera, koji predstavlja posebno osjetljivo područje u kojem je potrebno očuvati prirodne noćne uvjete i svesti utjecaj umjetne rasvjete na najmanju potrebnu mjeru.
Posebne prirodne i krajobrazne vrijednosti predstavljaju izvor Ličke Jesenice (Veliko i Malo vrelo) i njezin vodotok s ponorima, Povremeno jezero Blata te jama Balinka. Navedena područja, zajedno sa šumskim površinama, vodotocima, vlažnim staništima i drugim prirodnim područjima, potrebno je posebno uzeti u obzir pri planiranju i upravljanju vanjskom rasvjetom.
Područja ekološke mreže, Nacionalnog parka Plitvička jezera te ostala prirodna i neizgrađena područja uzeta su u obzir pri određivanju zona rasvijetljenosti, pri čemu su područja bez stalne noćne aktivnosti i izgrađene rasvjetne infrastrukture razvrstana prvenstveno u zonu E0.
Radi zaštite prirodnih staništa, bioraznolikosti i očuvanja prirodnih noćnih uvjeta primjenjuju se sljedeće mjere zaštite:
· postavljanje vanjske rasvjete ograničiti na lokacije na kojima je ona potrebna radi sigurnosti ljudi, prometa i korištenja prostora;
· izbjegavati postavljanje rasvjete u prirodnim, šumskim i neizgrađenim područjima;
· izbjegavati nepotrebno osvjetljavanje vodotoka, vlažnih staništa, ponora, šumskih površina i rubnih dijelova prirodnih staništa;
· ne usmjeravati svjetlosne snopove prema Povremenom jezeru Blata, Ličkoj Jesenici i drugim vodenim površinama i vodotocima;
· rasvjetu usmjeravati isključivo prema površinama koje je potrebno osvijetliti, uz ograničavanje rasipanja svjetlosti u okolni prostor;
· koristiti najnižu razinu rasvijetljenosti potrebnu za sigurno korištenje prostora te u razdoblju svjetlostaja rasvjetu ugasiti ili smanjiti sukladno režimu propisanom za pojedinu zonu rasvijetljenosti;
· dekorativnu i krajobraznu rasvjetu u razdoblju svjetlostaja prigušiti ili ugasiti;
· izbjegavati izravno osvjetljavanje skloništa i koridora kretanja životinja te očuvati tamne koridore između prirodnih staništa;
· pri odabiru rasvjetnih tijela i izvora svjetlosti primjenjivati tehnička rješenja kojima se sprječava emisija svjetlosti iznad horizonta i ograničava nepotrebno rasipanje svjetlosti u okoliš;
· u posebno osjetljivim prirodnim područjima koristiti izvore svjetlosti kojima se smanjuje utjecaj na vrste i staništa osjetljiva na umjetnu rasvjetu.
Pri planiranju nove, rekonstrukciji ili izmjeni postojeće vanjske rasvjete unutar ili u neposrednoj blizini područja ekološke mreže Natura 2000, Nacionalnog parka Plitvička jezera i drugih posebno osjetljivih prirodnih područja potrebno je voditi računa o ciljevima njihova očuvanja i cjelovitosti te primijeniti odgovarajuće mjere zaštite sukladno važećim propisima.
U slučaju utvrđivanja novih posebno osjetljivih područja, promjene statusa postojećih područja ili novih spoznaja o prisutnosti strogo zaštićenih vrsta osjetljivih na svjetlost, njihovih skloništa, ključnih staništa ili tamnih koridora, pri budućoj izgradnji, rekonstrukciji ili izmjeni sustava vanjske rasvjete potrebno je primijeniti odgovarajuće mjere zaštite sukladno važećim propisima.

III. ZAVRŠNE ODREBE 
Članak 9.
Na temelju ovog Plana Općina Saborsko dužna je izraditi Akcijski plan gradnje i/ili rekonstrukcije vanjske rasvjete za razdoblje od pet godina. 
Članak 10.
Plan rasvjete izrađen je u skladu s važećim prostornim planovima. U slučaju izmjena i dopuna prostornih planova koje bitno utječu na namjenu prostora, razgraničenje zona rasvijetljenosti ili druge elemente ovog Plana, potrebno je odgovarajuće izmijeniti i dopuniti Plan rasvjete.
Članak 11.
Rezultati provedenog savjetovanja s javnošću sastavni su dio Plana i nalaze se u Prilogu III.

Članak 12.
Plan rasvjete, zajedno s Odlukom o donošenju, dostavlja se nadležnom Ministarstvu najkasnije u roku od 15 dana od dana njegova donošenja, u analognom i elektroničkom obliku s pripadajućim vektorskim i opisnim podacima.

Članak 13.
Plan rasvjete objavljuje se i tijekom njegova važenja čini dostupnim javnosti putem mrežnih stranica Općine Saborsko.
Ova Odluka stupa na snagu osmoga dana od dana objave u službenom glasilu Općine Saborsko.

PREDSJEDNIK OPĆINSKOG VIJEĆA
Dario Škrtić, prof.


PRILOG I: ATRIBUTNE TABLICE
Atributne tablice sastavni su dio kartografskih prikaza Plana rasvjete te sadrže strukturirane podatke o zonama rasvijetljenosti i pripadajućim prostornim cjelinama.
Atributne tablice izrađene su u skladu s Prilogom II. i Prilogom III. Pravilnika o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete („Narodne novine“, broj 22/23).
Tablice sadrže osobito sljedeće podatke:
· naziv jedinice lokalne samouprave 
· identifikacijske oznake prostora 
· oznaku zone rasvijetljenosti (E0–E4) 
· opis i namjenu područja 
· površine zona rasvijetljenosti 
· podatke o režimu rada rasvjete (svjetlostaj) 
Atributne tablice služe za sustavno evidentiranje i obradu prostornih podataka te predstavljaju podlogu za planiranje, upravljanje i praćenje sustava vanjske rasvjete.
	ZONA RASVIJETLJENOSTI E0

	Naziv atributnog polja
	Alias atributnog polja
	Tip atributnog polja
	Vrijednosti

	naziv_jls
	Naziv JLS
	Niz znakova
	Općina Saborsko

	mb_jls
	Matični broj JLS
	Niz znakova
	02664119

	godina
	Godina donošenja plana rasvjete
	Broj
	2026

	zona_ras
	Zona rasvijetljenosti
	Niz znakova
	E0

	opis_pod
	Opis područja
	Niz znakova
	Šume i šumsko zemljište, područja ekološke mreže Natura 2000, područje Nacionalnog parka Plitvička jezera te druga prirodna i neizgrađena područja značajna za očuvanje prirodnih noćnih uvjeta

	svj_od
	Svjetlostaj od
	Datum vrijeme
	00:00

	svj_do
	Svjetlostaj do
	Datum vrijeme
	03:00

	svj_tip
	Tip svjetlostaja
	Niz znakova
	sezonski

	povrsina
	Površina u m^2
	Broj
	121489064

	zastita
	Mjere zaštite
	Niz znakova
	Da


	




	ZONA RASVIJETLJENOSTI E1

	Naziv atributnog polja
	Alias atributnog polja
	Tip atributnog polja
	Vrijednosti

	naziv_jls
	Naziv JLS
	Niz znakova
	Općina Saborsko

	mb_jls
	Matični broj JLS
	Niz znakova
	02664119

	godina
	Godina donošenja plana rasvjete
	Broj
	2026

	zona_ras
	Zona rasvijetljenosti
	Niz znakova
	E1

	opis_pod
	Opis područja
	Niz znakova
	Poljoprivredno zemljište, površine javnog zelenila, cestovna infrastruktura izvan građevinskih područja te ostala područja s ograničenom noćnom aktivnošću

	svj_od
	Svjetlostaj od
	Datum vrijeme
	00:00

	svj_do
	Svjetlostaj do
	Datum vrijeme
	03:00

	svj_tip
	Tip svjetlostaja
	Niz znakova
	sezonski

	povrsina
	Površina u m^2
	Broj
	7759808

	zastita
	Mjere zaštite
	Niz znakova
	Da



	ZONA RASVIJETLJENOSTI E2

	Naziv atributnog polja
	Alias atributnog polja
	Tip atributnog polja
	Vrijednosti

	naziv_jls
	Naziv JLS
	Niz znakova
	Općina Saborsko

	mb_jls
	Matični broj JLS
	Niz znakova
	02664119

	godina
	Godina donošenja plana rasvjete
	Broj
	2026

	zona_ras
	Zona rasvijetljenosti
	Niz znakova
	E2

	opis_pod
	Opis područja
	Niz znakova
	Izgrađena i neizgrađena građevinska područja naselja, površine stambene namjene, cestovna infrastruktura i groblja

	svj_od
	Svjetlostaj od
	Datum vrijeme
	00:00

	svj_do
	Svjetlostaj do
	Datum vrijeme
	03:00

	svj_tip
	Tip svjetlostaja
	Niz znakova
	sezonski

	povrsina
	Površina u m^2
	Broj
	1818467

	zastita
	Mjere zaštite
	Niz znakova
	Da



	ZONA RASVIJETLJENOSTI E3

	Naziv atributnog polja
	Alias atributnog polja
	Tip atributnog polja
	Vrijednosti

	naziv_jls
	Naziv JLS
	Niz znakova
	Općina Saborsko

	mb_jls
	Matični broj JLS
	Niz znakova
	02664119

	godina
	Godina donošenja plana rasvjete
	Broj
	2026

	zona_ras
	Zona rasvijetljenosti
	Niz znakova
	E3

	opis_pod
	Opis područja
	Niz znakova
	Državna cesta D42, željeznička infrastruktura te površine javne i društvene i gospodarske namjene s izraženijom razinom aktivnosti

	svj_od
	Svjetlostaj od
	Datum vrijeme
	00:00

	svj_do
	Svjetlostaj do
	Datum vrijeme
	03:00

	svj_tip
	Tip svjetlostaja
	Niz znakova
	sezonski

	povrsina
	Površina u m^2
	Broj
	1359878

	zastita
	Mjere zaštite
	Niz znakova
	Da



















PRILOG II: SKICA GRAFIČKOG DIJELA

PRILOG III: REZULTATI SAVJETOVANJA S JAVNOŠĆU
Područja rasvijetljenosti

E0	E1	E2	E3	91.75	5.85	1.36	1.01	

